**2013-2014 оқу жылы**

**Тілдер айлығына арналған іс-шара**

**«Қазақ тілі – менің тілім»**

**Орындағандар: Бисембаева А.Ж.**

**Қапезова Г.Е.**

**Аубәкірова Ғ.Ш.**

**Сағитова М.С.**

**Қазақ тілі – менің тілім**  
**Мақсаты:** оқушылардың тіл туралы білімдерің жетілдіру.Өз тіліне, туған жеріне құрмет көрсетуге, тіл мәдениетін сақтай білуге, тіл тазалығы үшін күресе білуге баулу. 

Мұғалім: - Қайырлы күн,құрметті ұстаздар, қонақтар, оқушылар! Күздің жайма шуақ күнінде сіздермен «тіл мерекесінде» кездесіп отырмыз.   
Сіздерді Тіл мерекесімен құттықтаймыз. 1 -2-3-5-6 сыныптарының «Біз қазақша сөйлейміз» атты мерекелік кешіне қош келдіңіздер!   
  
Оқушылар ҚР- сының әнұранын орындайды.   
  
Ана тілім- желбіреген туымсың,   
Ана тілім- шуақ төккен нұрымсың.   
Тілім менің- бар байлығым, алтыным,   
Ана тілім- жасыл желек нуымсың.   
Ана тілдің арқасы ғой бәрі де,   
Тілсіз мүлдем сөйлей алмас жас- кәрі де,   
Ана тілді құрмет тұтып әрқашан   
Тілімізді дамытайық әлі де, дей келе, бүгінгі тіл мерекесіне арналған «Біз қазақша сөйлейміз!» атты ертеңгілігімізді бастаймыз.   
  
3 -сынып оқушылары:   
Юля: Наташа:   
Қазақ тілі – елімнің Әлдиінен анаңның   
Соғып тұрған жүрегі Үйрен ана тіліңді.   
Атамекен жерімнің Мұрасынан бабаңның   
Алдаспаны тірегі Бойға жина білімді.   
Саша:   
Туған тілің, туған жерің   
Оля: Туған елің - тірегің   
Тынысын Отан анамның Тірегіңе сүйенсең   
Тіл арқылы білемін. Қайраттанар жүрегің   
Тұғырын ата - бабамның   
Тіліммен сақтап келемін   
Аружан:   
Дастандарын даламның   
Тіл арқылы жаттаймын.   
Құқығын да дала   
Тіл арқылы сақтаймын.   
Дина   
Туған тілім - тарих тілі,   
Тағдыры Отан анамның   
Ұлтымның тыныс , тірлігі,   
Сөздігі ғажап даламның   
Аня:   
Анамның тілі болмаса,   
Жалындап, лаулап жанам ба?   
Өседі өз тіліммен,   
Танымым түйсік санам да.   
София   
Сүйсең Отан анаңды,   
Сүйерсің ана тіліңді   
Қадірлесең халқыңды   
Білерсің баба тіліңді   
  
«Анамның тілі -аяулы үні» әні.   
  
2 - сынып оқушылары   
Орыс халық ертегісі «Шалқан»   
Кейіпкерлері: атай- Роман, әжей -Ксюша, немере қыз -Даша, күшік -Максим, мысық -Әсел, тышқан -Дана.   
Ертеде ата мен әже өмір сүріпті. Атай шалқан егіпті. Шалқан үйдей боп өседі. Атай шалқанды жерден суырып алмақ боп, шалқалай тартады. Ола тартады, былай тартады, суыра алмайды.   
Атай әжейді шақырады: Ей кемпір, бері кел, маған көмектес.   
әжей атайдың белбеуінен ұстайды, атай шалқанның желегінен ұстайды.Олай тартқылайды, былай тартқылайды, суыра алмайды.   
Әжей немере қызын шақырады: Қызым, қызым, бері кел, көмектесші. Немере қызы әжейдің белінен ұстайды, атасы шалқанның желегінен ұстайды.Олай тартқылайды, былай тартқылайды, суыра алмайды.   
Немересі күшігін шақырады: Күшігім, күшігім, мұнда кел, көмектесші. Сонда да шалқанды суыра алмайды.   
Күшік мысықты шақырады: Мысық, мысық, көмектесші .   
Мысық күшіктен, күшік қыздан, қыз әжеден, әже атайдан, ата шалқанның желегінен ұстайды. Олай тартқылайды, былай тартқылайды, суыра алмайды. Мысық тышқанды шақырады: тышқан, тышқан, мұнда кел, көмектесші. Тышқан мысықтан, мысық күшіктен, күшік қыздан, қыз әжеден, әже атайдан, атай шалқанның желегінен ұстайды, қатты тартып қалғанда, шалқанды суырып алады.   
  
«Ақ көгершін» әні   
Орындайтын 5- сынып оқушылары   
Рушан:   
Халықтың сақталуы- тіліне байланысты. Тіл- халықтың жаны, сәні, тұтастай кескін- келбеті, болмысы. Адамды мұратқа жеткізетін- ана тілі мен ата дәстүрі. Тіл байлығы -әр елдің мақтанышы. Ол -атадан балаға мирас болып қалған баға жетпес мұра. Сондықтан да әр адам ана тілін қадірлеуге міндетті.   
Қуан халқым!   
Қуанатын күн бүгін!   
Тіл заңының   
Күшіне енген күн бүгін!   
Қазақ тілі- Ата -анаң,   
Қуат алар Отан да одан.   
Дүниеде ешбір асыл   
Тең келмейді қатар оған!   
Қазақ тілі қасиеті бабамның,   
Қыр - сыры көп кеңдігіндей даламның.   
Тіл- мәртебе, ұлт мерейі, сәніміз,   
Мәңгі - бақи шырқалатын әніміз!   
  
Ән «Республикам менің»   
Орындайтын 6 сынып оқушылары   
Айсұлу:   
Туған тілім- тірлігімнің айғағы   
Тілім барда айтылар сыр ойдағы.   
Өссе тілім -мен де бірге өсемін,   
Өшсе тілім- мен де бірге өшемін.   
Тілсіз -хайуан, бейшара,   
Бейшараға не шара?   
(Ә. Тәжібаев)   
Адель   
Туған тілде сыры терең жаным бар,   
Туған тілде мың -мың ыстық қаным бар.   
Туған тілде әнім менен сәнім бар.   
Туған тілім -жүрек үнім, наныңдар.   
Нанбасаңдар   
Жүрегімді суырып- ақ алыңдар!   
«Мен жастарға сенемін» әні. Орындайтын Л. Зинатулина   
«Қаражорға » биі   
Бишілер: 6 – сынып оқушылары   
  
Полиглот шеруі.   
- Шығыс ғұламасы әл- Фараби 70-ке жуық тілді меңгерген.   
  
- А. С. Пушкин француз, ағылшын, неміс, итальян, испан, латын, грек, славян тілдерін білген. Көне еврей тілін зерттеген.   
  
- Ұлы Абай орыс қазақ тілдерімен қатар парсы, араб тілдерін меңгерген. Орыс тілін орта жастан асып барып, жете меңгерген.   
  
- И. Крылов Еуропаның негізгі тілдерін түгел игерген.Елу жасында ол көне грек тілінде еркін сөйлеген.   
-   
- Жаңа Зеландиядағы ГЕрольд Ульям бала күнінде өз бетімен латын, грек, Еуропаның көптеген тілдерін үйреніп, жалпы саны 58 тілде еркін сөйлеген   
«Атамекен» әні орындалады.   
Жүргізуші:   
Тілге қандай құрмет көрсетсек те лайық. Бүгінгі тіл мерекесі, тіл қуанышы құтты болсын! Лайым ойларыңыз да, тілдеріңіз де таза болсын. Тіліміз жасай берсін!